b'\n_START_ARTICLE_\nRenault Clio\n_START_SECTION_\nZgodovina modela\n_START_PARAGRAPH_\nPrvi\xc4\x8d je bil predstavljen leta 1990 in je trenutno v petem generacijskem obdobju._NEWLINE_Simbol uspeha predstavlja tudi to, da je bil, kot edini avtomobil do sedaj, dvakrat izbran za evropski avto leta in sicer leta 1991 in 2006._NEWLINE_Clio je na Japonskem prodajan pod imenom Renault Lutecia, ker ima Honda pravice do imena Clio (ime prodajne mre\xc5\xbee na Japonskem). Renault je naredil tudi \xc5\xa1tirivratno limuzino za dolo\xc4\x8dene trge in se je prodajal pod imeni Renault Clio Classic, Renault Clio Symbol, Renault Symbol, Renault Clio Sedan, Renault Clio Tricorps in Renault Thalia._NEWLINE_Prodaja se tudi pod imenom Nissan Platina v nekaterih dr\xc5\xbeavah Latinske Amerike, z nekaterimi razlikami v sprednjem delu, da je bolj podoben Nissan Altimi.\n_START_SECTION_\nClio I (1990-1998)\n_START_PARAGRAPH_\nClio prve generacije je bil predstavljen na avtomobilskem salonu v Parizu, junija 1990. Prodaja se je za\xc4\x8dela \xc5\xa1e istega leta v Franciji in drugod po Evropi. V Veliki Britaniji pa se je prodaja za\xc4\x8dela komaj marca 1991. Clio je bil zamenjava za Renault 5, vendar so ga \xc5\xa1e v manj\xc5\xa1i meri izdelovali v Sloveniji, kot cenej\xc5\xa1o alternativo avtomobila, do leta 1996._NEWLINE_V za\xc4\x8detku so bili na voljo \xc5\xa1tirje motorji; dva bencinska in dva dizelska motorja. Bencinska motorja sta bila 1,2 L 8V in 1,4 L 8V Energy (slednji je bil pvi\xc4\x8d viden v Renault 19) in dizelska motorja 1,7 L in 1,9 L. Zaradi prilagoditve novim okoljevarstvenim predpisom so leta 1992 na obeh bencinskih motorjih uplinja\xc4\x8da nadomestili z elektronskim vbrizgavanjem goriva._NEWLINE_Paketi opreme so bili na za\xc4\x8detku trije: RL, RN in RT._NEWLINE_Prvo rahlo osve\xc5\xbeitev je Clio do\xc5\xbeivel \xc5\xbee dobro leto po predstavitvi; sprememba zna\xc4\x8dke (iz narebrene v gladko) in nova zasnova prednjih sede\xc5\xbeev. _NEWLINE_Faza 2_NEWLINE_Marca 1993 se je za\xc4\x8dela 2. faza modela, ki je prinesla spremembo v zunanjosti in notranjosti Clia. Najbolj o\xc4\x8ditna sprememba je bila zamenjava prednje maske, za\xc5\xa1\xc4\x8ditni bo\xc4\x8dni letvici (v njiju sta bili oznake opreme), oznake v zadku avtomobila in sprememba zadnjih lu\xc4\x8di. Motorji in tehnika so ostali enaki. Po letu 1993 so se do tedaj enake razli\xc4\x8dice opreme za\xc4\x8dele razlikovati po posameznih dr\xc5\xbeavah._NEWLINE_Tako so tudi aprila 1993 Clia za\xc4\x8deli izdelovati v novome\xc5\xa1ki tovarni Revoz, ki je zamenjal, decembra 1992 upokojeni Renault 4 in si delil monta\xc5\xbeni trak z Renault 5, do julija 1996.  _NEWLINE_Faza 3_NEWLINE_Leta 1996 je pri\xc5\xa1la \xc5\xa1e 3. faza, ki je prinesla bolj korenite spremembe. Osnovni bencinski motor 1,2 L Energy je bil zamenjan z 1149 kubi\xc4\x8dnim D7F benciskim motorjem s sekven\xc4\x8dnim vbrizgavanjem goriva, ki so ga vgrajevali tudi v model Renult Twingo. V tej fazi so posodobili tudi 1,4 L Energy bencinski motor, ki so mu preoblikovali glavo zaradi bolj\xc5\xa1ega izkoristka in manj\xc5\xa1e porabe goriva. Oba motorja sta imela manj\xc5\xa1o mo\xc4\x8d, kot predhodnika._NEWLINE_Spremembe v zunanjosti so bili na ve\xc4\x8djih in bolj zaobljenih \xc5\xbearometih z vgrajenimi smerniki. Posledica tega je bila tudi sprememba na pokrovu motorja. Na zadnjih vratih pod steklom so dodali tretjo zavorno lu\xc4\x8d in spremenjene \xc4\x8drke Clio. Bile so dodane mehanske izbolj\xc5\xa1ave; varnostna blazina za sovoznika in zategovalnika prednjih varnostnih pasu, nove prevleke in trikrak volanski obo\xc4\x8d. _NEWLINE_Clio 16V_NEWLINE_Clio je \xc5\xbee marca 1991 dobil \xc5\xa1portno razli\xc4\x8dico z oznako 16V (za francoski trg 16S - S za >>soupapes<<, kar je francoska beseda za ventile). Poganjal ga je 1,8 L 16V bencinski motor z najve\xc4\x8djo mo\xc4\x8djo 101 kW (137 KM), ki so ga vzeli iz modela Renult 19 16V in je dosegel najve\xc4\x8djo hitrost 208 km/h (129 mph). Tako je dobil tudi \xc5\xa1portno podvozje in mo\xc4\x8dnej\xc5\xa1e zavore. Spremebe v zunanjosti so bile v raz\xc5\xa1irjenih blatnikih (prednja sta bila plasti\xc4\x8dna), pokrov motorja z grbo in re\xc5\xbeo, \xc5\xa1ir\xc5\xa1i zadnji odbija\xc4\x8d, krilce na zgornjem delu prtlja\xc5\xbenih vrat in ogledali in odbija\xc4\x8da v barvi karoserije._NEWLINE_Februarja 1993 je bila predstavljena bolj umirjena razli\xc4\x8dica RSi, ki jo je poganjal 1,8 L 8V z najve\xc4\x8djo mo\xc4\x8djo 81 kW (110 KM)._NEWLINE_Clio Williams _NEWLINE_Leta 1993 je Renault zaradi homolagacije v dirkalne namene naredil predstavil 500 primerkov omejene \xc5\xa1portn razli\xc4\x8dice Clia, ki so ga v po\xc4\x8dastitev mo\xc5\xa1tva Williams-Renault v Formuli 1 poimenovali Clio Williams. \xc4\x8ceprav se je imenoval Williams ni imelo mo\xc5\xa1tvo ni\xc4\x8d pri izdelavi modela, saj so ga zasnovali v \xc5\xa1portnem oddelku Renault Sport._NEWLINE_Imel je 2,0 L 16V bencinski motor z najve\xc4\x8djo mo\xc4\x8djo 110 kW (150 KM) in kon\xc4\x8dno hitrostjo 215 km/h (134 mph). Motor ni bil pove\xc4\x8dan 1,8 L 16V, vendar je bil druga\xc4\x8den motor z drugo zasnovo, z druga\xc4\x8dnimi ventili, gredmi in drugimi deli. Od Clia 16V se je razlikoval po \xc5\xa1ir\xc5\xa1em sprednjem delu (vzetem od Renault 19), \xc5\xa1ir\xc5\xa1ih gumah, mo\xc4\x8dnej\xc5\xa1em menjalniku, tr\xc5\xa1em vzmetenju in nekaj kozmeti\xc4\x8dnih sprememb v notranjosti in zunanjosti. Karoserija je zna\xc4\x8dilne kovinske temno modre barve ter zlata plati\xc5\xa1\xc4\x8da in zlate oznake modela._NEWLINE_Najbolj \xc5\xa1portna je bila razli\xc4\x8dica v 1. fazi, saj je imel vsak od 500 primerkov svojo plo\xc5\xa1\xc4\x8dico s serijsko \xc5\xa1tevilko v notranjosti. V preostalih dveh fazah pa so bile razli\xc4\x8dne kozmeti\xc4\x8dne in funkcijske posodobitve. Vsega skupaj so jih izdelali okoli 12000 primerkov.\n_START_SECTION_\nClio II (1998-2006)\n_START_PARAGRAPH_\nDruga generacija modela je bila predstavljena leta 1998, ki so ga uradno razkrili v ve\xc4\x8d evropskih mestih z neposrednimi satelitskimi zvezami s Parizom. Med njimi je bilo tudi Novo mesto, saj je bil Clio druge generacije prvi model, ki so ga za\xc4\x8deli izdelovati \xc5\xbee ob sami predstavitvi._NEWLINE_Clio druge generacije se je od prve razlikoval po bolj zaobljeni karoseriji. Da bi zmanj\xc5\xa1ali te\xc5\xbeo in stro\xc5\xa1ke popravil so se odlo\xc4\x8dili za uporabo sodobnej\xc5\xa1ih materialov. Tako sta bila prednja blatnika izdelana iz plastike (bolj odporna na udarce in korozijo) in nekateri modeli so imeli pokrov motorja izdelan iz aluminija._NEWLINE_Clia II so poganjali 1,2 L, 1,4 L in 1,6 L bencinski motorji in 1,9 L dizelski motor. Vsi so bili osem ventilski. Marca 1999 so motorju 1,6 L namestili \xc5\xa1estnajst ventilsko tehniko in tako nekako naredili bolj \xc5\xa1portno razli\xc4\x8dico Clia druge generacije, ki je imel najve\xc4\x8djo mo\xc4\x8d 81 kW (110 KM). S\xc4\x8dasoma so skoraj vse bencinske motorje nadgradili na \xc5\xa1estnajst ventilsko tehniko, da so postali bolj ekonomi\xc4\x8dni in bolj zmogljivi._NEWLINE_Novembra 1999 je Renault predstavil limuzinsko izvedenko Clia II, ki so ga poimenovali Clio Symbol in so ga izdelovali v tovarni Bursa v Tur\xc4\x8diji. Bil je namenjem trgom vzhodne Evrope in Sredozemlja, vendar so ga prodajali tudi v dr\xc5\xbeavah Latinske Amerike (Clio Sedan in Clio Classic), pod imenom Thalia pa v dr\xc5\xbeavah srednje Evrope._NEWLINE_Faza 2_NEWLINE_Prva osve\xc5\xbeitev Clia II je pri\xc5\xa1la spomladi leta 2001. Posodobitev zunanjosti je zajemala agresivnej\xc5\xa1i prednji del z druga\xc4\x8dnima \xc5\xbearometoma, mre\xc5\xbeasto masko in druga\xc4\x8dne zadnje lu\xc4\x8di. V notranjosti pa so dvignili raven opreme, dobil je novo armaturno plo\xc5\xa1\xc4\x8do in predvsem ve\xc4\x8d varnostne opreme. S prenovo je dobil tudi sodoben in var\xc4\x8den 1,5 L dizelski motor z neposrednim vbrizgavanjem goriva po skupnem vodu z najve\xc4\x8djo mo\xc4\x8djo 48 kW (65 KM), kasneje pa so dodali \xc5\xa1e dve izvedenki tega motorja z najve\xc4\x8djo mo\xc4\x8djo 60 kW (80 KM) in 74 kW (100 KM)._NEWLINE_Faza 3_NEWLINE_Leta 2003 so naredili nekaj drobnih sprememb, najbolj pomembni spremembi pa sta bili, da so dodali dva posebna paketa opreme Billabong in Extreme._NEWLINE_Fazi 4 in 5_NEWLINE_Ko so leta 2005 predstavili Clia tretje generacije, se proizvodnja Clia II v Evropi ni kon\xc4\x8dala. Tako ga v Novem mestu \xc5\xa1e zmeraj izdelujejo. Pri nas se imenuje Clio Storia, v ve\xc4\x8dini drugih evropskih trgih pa pod imenom Clio Campus. Leta 2005 je prineslo malenkostno spremembo na prtlja\xc5\xbenih vratih in prestavitev registrske tablice. Druga sprememba pa je bila spomladi leta 2009, kjer so sprednji del oblikovali predvsem po takratnih Renaultovih modelih, da so poenotili izgled svojih avtomobilov. Spremembe je bila dele\xc5\xbena tudi oprema. Trenutno je Clio Storia na voljo samo z 1,2 L 16V bencinskim motorjem, petimi vrati in dvema ravni opreme: Expression in Dynamique.\n_START_SECTION_\nClio Renault Sport\n_START_PARAGRAPH_\nLeta 1998 je Renault predstavil \xc5\xa1portno razli\xc4\x8dico Clia II, ki se je po novem imenovala Clio Renault Sport (Clio RS), ki je imel bencinski motor 2,0 L 16V z mo\xc4\x8djo 124 kW (169 KM) in s kon\xc4\x8dno hitrostjo 220 km/h (140 mph). Bil je zelo vodljiv in zmogljiv, vendar ni dosegel slovesa prej\xc5\xa1nega modela Renault Williams._NEWLINE_Clio RS je leta 2004 dobil predelan motor 2,0 L 16V z najve\xc4\x8djo mo\xc4\x8djo 132 kW (182 KM).\n_START_SECTION_\nClio V6 Renault Sport\n_START_PARAGRAPH_\nLeta 1998 je bil kot \xc5\xa1tudija prikazan Clio V6, ki je bil razvit za dirka\xc5\xa1ke namene v sodelovanju s podjetjem Tom Walkinshaw Racing. Glavni namen je bil, da bi zamenjal v pokalnih tekmovanjih Alpine Renault. Tako se je rodil Renault Clio V6 Trophy in bil izjemno uspe\xc5\xa1en, zato so leta 2001 poslali na trg cestno razli\xc4\x8dico Clia V6, ki je imel sredinsko name\xc5\xa1\xc4\x8den motor V6 3,0 L 24V (iz Lagune vzet motor) z najve\xc4\x8djo mo\xc4\x8djo 170 kW (230 KM) in najve\xc4\x8djo hitrostjo 235 km/h (146 mph) in s pospe\xc5\xa1kom 0-100 km/h v 6,4 sekunde._NEWLINE_Z drugo fazo modela Clia so spremenili tudi Clia V6. Spremenjena je bila tako zunanjost kot notranjost in dele\xc5\xbeen je bil \xc5\xa1tevilnih tehni\xc4\x8dnih izbolj\xc5\xa1av. Najve\xc4\x8dja mo\xc4\x8d motorja je tako zna\xc5\xa1ala 188 kW (255 KM). Predelali so podvozje in dele karoserije tako, da je bil \xc5\xa1e bolj\xc5\xa1i in zmogljivej\xc5\xa1i kot predhodnik.\n_START_SECTION_\nClio III (2005-2012)\n_START_PARAGRAPH_\nNovi Clio, tretje generacije je bil predstavljen leta 2005 na avtomobilskem salonu v Frankfurtu in se je za\xc4\x8del prodajati leta 2006. Clio III je bil razvit skupaj s proizvajalcem vozil Nissan in uporablja isto platformo kot Renault Modus, Nissan Micra in Nissan Note._NEWLINE_Faza 1_NEWLINE_Faza 2_NEWLINE_Marca 2009 je bil na avtomobilskem salonu v \xc5\xbdenevi predstavljen prenovljeni Clio tretje generacije.'